**MAGIJA „KELIAUK SU MAGIŠKAIS PRIZAIS“ ŽAIDIMO - LOTERIJOS TAISYKLĖS:**

1. **ŽAIDIMO ORGANIZATORIUS**: UAB „INDIANA.LT“, įmonės kodas 302641591, juridinis adresas M. Valančiaus g. 7 LT03158, Vilnius

 **ŽAIDIMO UŽSAKOVAS:** AB „Žemaitijos pienas“, įmonės kodas 180240752, juridinis adresas Sedos g. 35, LT87101 Telšiai, Lietuva.

1. **ŽAIDIMO VIETA:** Visos Lietuvos Respublikos teritorijoje esančios parduotuvės, kuriose prekiaujama Žaidimo produktais (punktas Nr.3).

 **3. ŽAIDIME DALYVAUJANTYS PRODUKTAI:**

|  |  |  |
| --- | --- | --- |
| Eil. Nr. | Barkodas |  Prekės pavadinimas |
| 1 | 4770299047463 | Glaistytas varškės sūrelis "Magija" 24,5% riebumo su kakava ir šokolado gabaliukais  |
| 2 | 4770175046139 | Glaistytas varškės sūrelis "Magija" 24,7% riebumo su kokosu  |
| 3 | 4770175046092 | Glaistytas vanilinis varškės sūrelis "Magija" 24,3% riebumo |
| 4 | 4770175046504 | Glaistytas varškės sūrelis "Magija" 23,7% riebumo su aguonomis  |
| 5 | 4770299393409 | Glaistytas vanilinis varškės sūrelis "Magija" 22% riebumo su Toffee glaistu  |
| 6 | 4770299393881 | Glaistytas varškės sūrelis "Magija" su kondensuoto pieno įdaru 23% riebumo  |
| 7 | 4770299046756 | Glaistytas varškės sūrelis "Magija" su žele gabaliukais 23,9% riebumo |
| 8 | 4770299395922 | Glaistytas varškės sūrelis "Magija" Delicacy su kakava ir karamelizuotais lazdyno riešutais 24%  |

**4. PRIZINIS FONDAS:**

4.1. Prizai, jų kiekis – išvardinti žemiau:

|  |  |
| --- | --- |
| **Prizų kiekis** | **Prizų aprašymas** |
| 10 vnt | Kuprinių |
| 10 vnt | Rankinių ant juosmens |
| 10 vnt | Kelioninių puodelių  |
| 10 vnt | Bevielių ausinių |
| 10 vnt | Atsarginių maitinimo šaltinių |

**5. ŽAIDIMO TRUKMĖ:**

5.1. Žaidimas vyksta nuo 2019 m. spalio 01 d. (pirmoji Žaidimo diena) iki 2019 m. spalio 31 d. (paskutinė Žaidimo diena).

5.2. Žaidimo produktai gali būti parduodami ir iki šiose taisyklėse nurodytos datos ar po jos, tačiau jų įsigijimas nesuteikia teisės dalyvauti Žaidime, Žaidime dalyvauja tik taisyklių 5.1. p. numatytu laikotarpiu įsigyti produktai.

**6. ŽAIDIMO EIGA, LAIMĖTOJŲ NUSTATYMAS:**

6.1. Kas savaitę bus renkama 10 laimėtojų. Vyks 5 (penkių) laimėjimų traukimai žemiau nustatytu grafiku:

|  |  |  |
| --- | --- | --- |
| **Kiekis** | **Žaidimo prizai** | **Traukimo data** |
| **10 vnt** | **Kuprinių** | **2019-10-07** |
| **10 vnt** | **Rankinių ant juosmens** | **2019-10-14** |
| **10 vnt** | **Kelioninių puodelių**  | **2019-10-21** |
| **10 vnt** | **Bevielių ausinių** | **2019-10-28** |
| **10 vnt** | **Atsarginių maitinimo šaltinių** | **2019-11-04** |

6.2. Kas savaitę lošimo metu remiantis atsitiktinumo principu, kompiuterinėmis programomis, bus nustatyta po 10 (dešimt) laimėtojų, kuriems bus įteiktas vienas iš 4.1. punkte nurodytų prizų.

**7. ŽAIDIMO DALYVIAI:**

7.1. Žaidime turi teisę dalyvauti visi fiziniai asmenys, gyvenantys ir pasiekiami Lietuvos Respublikos teritorijoje Žaidimo laikotarpiu (2019-10-01 (Žaidimo pradžia) 2019-10-31 (Žaidimo pabaiga)), vienu pirkimu įsigiję du bet kurios rūšies „Žemaitijos pienas“ MAGIJA sūrelius ir įvykdę žaidimo sąlygas, nurodytas 7.3. punkte.

7.2. Žaidime dalyvaujantys produktai nurodyti Punkte Nr.3.

7.3. Žaidimo dalyviai negali turėti glaudžių ryšių su įmone AB „Žemaitijos pienas“, taip pat su asmenimis, tiesiogiai ar netiesiogiai susijusiais su šia įmone (įskaitant jų šeimų narius, tėvus, vaikus, sutuoktinius ir kitus giminaičius, nepriklausomai nuo jų gyvenamosios vietos).

**8. DALYVAVIMO SĄLYGOS:**

8.1. Asmenys, norintys dalyvauti Žaidime ir laimėti vieną iš Žaidimo prizų, privalo atitikti šių taisyklių 7 punkte aptartas sąlygas ir Žaidimo metu (nuo 2019-10-01 iki 2019-10-31) vienu pirkimu įsigyti du bet kurios 3-iame punkte išvardintus „Žemaitijos pienas“ MAGIJA sūrelius.

8.2. Pirkimo kvito numeris registruojamas  [www.magija.lt](http://www.magija.lt) Žaidimo registracijos formoje. Kvitas išsaugomas iki laimėtojų paskelbimo, laimėjimo atveju atsiimant prizą, kvito kopija pateikiama nurodytu el.pašto adresu zaidimas@indiana.lt

8.3. Vienas dalyvis gali dalyvauti Žaidime neribotą kiekį kartų, kiekvieną kartą vienu metu įsigydamas du bet kurios 3-iame punkte išvardintus „Žemaitijos pienas“ MAGIJA sūrelius, tačiau vieną pirkimo kvitą registruoti galima tik vieną kartą.

8.4. Atsiimant taisyklių 6 punkte nurodytus prizus, pateikiamas pirkimo kvitas (kopija siųsta nurodytu el.paštu: zaidimas@indiana.lt .

8.5. Jei, taisyklių 6.1. punkte nurodytų prizų laimėtojas, atsiimant prizą nepateikia pirkimo kvito, gauto perkant akcijos produktus nurodytus 3 punkte, prizas nėra išduodamas.

8.6. Asmuo registracijos formoje pažymėdamas, kad susipažino ir sutinka su Žaidimo Taisyklėmis ir sąlygomis, ar registruodamasis internetiniame puslapyje www.magija.lt, patvirtina, kad sutinka, jog jo įvestus asmeninius duomenis gautų bei tvarkytų Loterijos organizatorius UAB „Indiana.LT“. Dalyvių asmens duomenys bus tvarkomi žaidimo administravimo, tame tarpe laimėtojų nustatymo, prizo perdavimo ir su tuo susijusiais tikslais.

8.7. Registracijos metu bus renkami šie dalyvio asmens duomenys: vardas, pavardė, telefono numeris, el. paštas, miestas. Registruodamiesi Žaidimui, Jūs sutinkate, kad Žaidimo organizatorius tvarkytų su Jumis susijusius duomenis, laikydamasis šių Taisyklių bei taikomų teisės aktų reikalavimų. Registruodamiesi Žaidimui ir pateikdami savo kontaktinius duomenis, Jūs sutinkate, kad mes Jums nurodytais kontaktais išsiųsime priminimą dėl ateity vyksiančių žaidimų-loterijų vietos bei laiko.

8.8. Visais atvejais yra laikoma, kad dalyvio tėvų pareigų turėtojai, leidimą besiregistruojančiam dalyviui dalyvauti Žaidime bei sutikimą tvarkyti jo asmens duomenis, yra davę.

8.9. Informuojame Jus, jog Jūs turite teisę nesutikti, kad būtų tvarkomi Jūsų asmens duomenys, ar bet kada atšaukti savo sutikimą tvarkyti asmens duomenis, pranešdamas apie tai el. Paštu zaidimas@indiana.lt taip pat susipažinti su savo asmens duomenimis ir kaip jie yra tvarkomi, reikalauti ištaisyti neteisingus, neišsamius, netikslius savo asmens duomenis.

8.10. Žaidimo dalyvių pateikta su dalyvavimu Loterijoje susijusi informacija ir asmeniniai duomenys apibendrinami, apdorojami ir saugomi, kurie po Žaidimo per 12 (dvylika) mėnesių bus sunaikinti iš duomenų bazės.

8.11. Duomenų tvarkymui mes taikome visus saugos ir tvarkymo reikalavimus, numatytus Lietuvos Respublikos asmens duomenų teisinės apsaugos bei kituose įstatymuose. Mes imamės atitinkamų techninių ir organizacinių priemonių, kad užtikrintume visų duomenų apsaugą nuo netyčinio ar neteisėto sunaikinimo arba netyčinio praradimo, pakeitimo, neįgalioto atskleidimo arba prieigos, ir nuo visų kitų neteisėtų apdorojimo formų.

8.12. Žaidimo dalyvis informuojamas, kad dalyvaudamas Žaidime sutinka, kad tuo atveju, jei taps laimėtoju, taps AB „Žemaitijos pienas“ ambasadoriumi, kuris gerąją žinią perteiks kitiems asmenims (dalyvavimas spaudos, socialiniuose, internetiniuose, TV kanaluose), o Organizatorius turės teisę viešai skelbti laimėtojo vardą, pavardę bei asmens atvaizdą spaudoje, televizijoje, internete ir kitose masinio informavimo priemonėse 12 mėnesių nuo laimėtojų paskelbimo bei esant atskiram šalių susitarimui aktyviai viešins AB „Žemaitijos pienas“ produktų vardą. Laimėtojui atsisakius duoti sutikimą nurodytais tikslais naudoti jo asmens duomenis, jis netenka teisės į laimėjimą.

8.13. Žaidimo Užsakovas-Organizatorius pasilieka teisę neleisti dalyvauti ar diskvalifikuoti iš Žaidimo asmenį, turėdamas pagrindą įtarti, kad asmuo pažeidžia teisės aktų reikalavimus ar šias Žaidimo taisykles bei sąlygas.

**9. LAIMĖTOJŲ SKELBIMAS:**

9.1. Žaidimo nugalėtojai bus paskelbti kas savaitę interneto svetainėje [www.magija.lt](http://www.magija.lt) per 2 (dvi) darbo dienas po laimėtojų traukimo ir ten publikuojami 2 (dvi) savaites po paskutinės žaidimo dienos.

9.2. Žaidimo Organizatorius su savaitės laimėtoju susisieks per 1-ą savaitę po žaidimo laimėtojo paskelbimo registracijos formoje nurodytais kontaktais.

9.3. Jeigu dėl Žaidime dalyvaujančio asmens pateiktų duomenų nepavyks su juo susisiekti iki 2019 11 15, laimėjimas bus nebegaliojantis ir prizas laimėtojui perduotas nebus.

9.4. Organizatorius nėra atsakingas už bet kokius iškilusius nusiskundimus akcijos metu, kai su laimėtojais negalima susisiekti.

**10. PRIZŲ ATSIĖMIMAS**

10.1. Taisyklių 6.1. punkte nurodytus prizus Vilniuje gyvenančius laimėtojus Loterijos organizatorius kvies atsiimti UAB INDIANA.LT biure Vilniuje, adresu M. Valančiaus g. 7, apie atvykimo laiką sutarus iš anksto, į kitus miestus prizai bus išsiųsti registruotu paštu.

10.2. Visi laimėtojai sąrašuose paskelbti asmenys, atsiimdami prizą, privalo pateikti Žaidimo organizatoriui laimingojo pirkinio kvitą ir asmens tapatybę patvirtinantį dokumentą.

10.3. 10.3. Jei Žaidimo laimėtojas yra asmuo neturintis 16 metų, prizo atsiėmimo metu jo interesus turi atstovauti tėvai arba globėjai, taip pat jis turi pateikti savo asmens tapatybę bei ryšį su žaidimo laimėtoju patvirtinantį dokumentą.

10.4. Taisyklių 6.1. punkte nurodytus prizus Loterijos organizatorius kvies atsiimti, apie atvykimo laiką sutarus iš anksto.

10.5. Jei laimėtojas negali atvykti atsiimti prizo pats, tą gali padaryti jo įgaliotas asmuo (pvz., šeimos nariai, giminaičiai, draugai ir t.t.). Įgaliotas asmuo turi pateikti laimingąjį pirkinio kvitą, laimėtojo asmens dokumento kopiją bei laisvos formos įgaliojimą.

10.6. Atsiimdamas prizą, laimėtojas ir Žaidimo organizatorius pasirašo prizo priėmimo-perdavimo aktą. Atsiėmę prizą ir pasirašę priėmimo-perdavimo aktą, prizų laimėtojai neturi teisės kreiptis į žaidimo užsakovus/organizaorius ar kitas instancijas su pretenzijomis dėl prizų.

10.7. Neatsiėmus prizo iki 2019 11 15. ar neteisingai nurodžius adresą, jis grąžinamas Žaidimo Užsakovui-Organizatoriui, bei tampa jo nuosavybe, laimėtojas nebegali pretenduoti į prizą.

10.8. Žaidimo Organizatorius neatsako už galimus prizų laimėtojų nuostolius, patirtus naudojant prizus, ar prizų nepanaudojimą.

10.9. Prizai nekeičiami į kitus prizus ar grynuosius pinigus.

10.10. Žaidimo Organizatorius neatsako už Žaidimo dalyvių pašalinimą iš lošimo ir prizų neišdavimą, jei Žaidimo dalyvis nesilaiko šių taisyklių, jo pateikta informacija yra neteisinga ar netiksli.

**11. ŽAIDIMO PAKEITIMAS/NUTRAUKIMAS**

11.1. Žaidimo organizatoriai turi teisę vienašališkai atšaukti, nutraukti Žaidimą bet kuriuo metu, jeigu įvyktų esminis šių Taisyklių pažeidimas ir/ar piktnaudžiavimas jomis arba jeigu atsirastų nenugalimos jėgos (*force majeure*) aplinkybės. Taip pat Žaidimo organizatorius pasilieka teisę vienašališkai daryti šių Taisyklių pakeitimus iš anksto informuojant apie tai interneto svetainėje adresu www.magija.lt, Magija Facebook paskyroje.

11.2. Žaidimo Organizatorius pasilieka teisę vienašališkai keisti žaidimo taisykles, jas viešai paskelbdamas www.magija.lt .